CELEX: 62021TN0438
Language: et
Date: 2021-07-15 00:00:00
Title: Kohtuasi T-438/21: 15. juulil 2021 esitatud hagi – TL versus komisjon

6.9.2021   
            
            
               ET
            
            
               Euroopa Liidu Teataja
            
            
               C 357/32
            
         
      15. juulil 2021 esitatud hagi – TL versus komisjon
      (Kohtuasi T-438/21)
      (2021/C 357/49)
      Kohtumenetluse keel: inglise
      
         Pooled
      
      
         Hageja: TL (esindajad: advokaadid L. Levi ja N. Flandin)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada kostja 29. oktoobri 2020. aasta otsus mitte pikendada hageja töölepingut („pikendamata jätmise otsus“);
               
            
                  —
               
               
                  ühtlasi tühistada vajalikus ulatuses kostja 5. mai 2021. aasta otsus, millega jäeti rahuldamata hageja 29. oktoobri 2020. aasta otsuse peale esitatud kaebus („vaidlustatud otsus“);
               
            
                  —
               
               
                  tühistada kostja 2. oktoobri 2020. aasta vaba ametikoha teadaanne, kuna selles pakutakse töökohta, mille tööülesanded on identsed nendega, mida hageja juba täitis;
               
            
                  —
               
               
                  mõista tõelise võimaluse, et kehtivat töölepingut pikendatakse, kaotuse eest hüvitisena välja 90 % hageja brutotöötasust, sealhulgas pensioni sissemaksed, ning mõista välja hüvitis hagejal tekkinud mittevaralise kahju eest; ja
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja kaks väidet.
      
                  1.
               
               
                  Esimene väide, et kostja on teinud ilmse hindamisvea, kuna „vaidlustatud otsuses“ ja „pikendamata jätmise otsuses“ esitatud selgitused ei olnud põhjendatud. Ka väidetakse, et toimikud, millega hageja peamiselt töötas, ei ole muutunud vähem olulisteks ning vastupidiselt sellele, mida väidab kostja, ei ole üksuse vajadus personali järele vähenenud.
               
            
                  2.
               
               
                  Teine väide, et kostja on rikkunud oma hoolsuskohustust, kuna puudus tasakaal teenistuse ja töötaja huvide vahel. Samuti väidetakse, et kostja ei ole võtnud arvesse hageja toimiku teatud elemente (nt ahistamine).